ming030890/wiki-yue-high-quality huggingface dataset:
檳威大橋

檳威大橋（又叫檳城大橋；馬來話：Jambatan Pulau Pinang）係馬來西亞檳城州嘅跨海大橋，同時亦係檳城州嘅出名地標。呢條長達13.5公里嘅大橋連接檳城州檳島同對岸威省（請見圖），屬於高速路線。檳威大橋同南北大道北段喺威省相接，可以直接通去馬來西亞半島西海岸嘅大小城鎮，甚至北上泰國同南下新加坡。檳威大橋喺1985年9月14號正式通車。1985年之前，渡輪係來往檳島同威省之間嘅主要交通工具。

威省路段
EXIT 3601A：進入南北大道，北上可以去北海、居林、吉打、泰國等地；南下可以去武吉淡汶、高淵、霹靂、吉隆坡同新加坡等地。
EXIT 3601B：進入北賴工業區道路（Jalan Perusahaan Perai），可前往北賴工業區同柔府。

檳島路段
EXIT 3602A：進入敦林蒼祐大道南部路段，可以去皇后灣廣場、峇都茅、峇六拜國際機場、峇六拜第四工業區同第三工業區。
EXIT 3602B：進入蘇丹阿茲蘭莎大道路段，可以去理科大學、牛汝莪、日落洞、峇六拜國際機場同峇六拜工業區。
EXIT 3602C：可以去敦林蒼祐大道北部路段，前往檳島市中心。

收費
檳威大橋係一座收費橋。所有汽車由威省入檳島都要根據以下收費表畀錢。檳城居民或者喺檳城做嘢嘅人需要向檳威大橋有限公司辦事處買一觸即通卡先至可以享用電子收費。2019年1月1號，檳威大橋電單車道喺馬來西亞財政部長林冠英宣布下正式取消收費。

交通限制
由於繁忙時間交通流量大，所有重型汽車例如第四級或以上羅里喺朝早6點半至8點半期間以及下晝5點至7點期間唔畀進入大橋範圍
另外，行得慢嘅車包括腳車、起重機、挖掘機、擁有托格嘅電單車等喺朝早6點至深夜12點期間都唔畀進入檳威大橋範圍。

特許經營權
政府同Mekar Idaman喺1993年簽署特許經營合約，畀呢間公司經營檳威大橋，有效期由1993年9月30號去到2018年5月31號。呢份合約包括保證無論喺任何情況下可以喺1998年之後每年增加2%過路費，而如果政府拒絕調漲，政府必須作出賠償。
2011年，政府同Mekar Idaman母公司南北大道有限公司達成協議，檳威大橋將唔會調漲，同時合約延長至2038年。

大件事
呢條橋多年嚟成日有交通意外發生 ，亦有多宗跳橋自殺事件。

檳威大橋國際馬拉松賽
檳威大橋國際馬拉松賽（Penang Bridge International Marathon）係檳城年度盛事。1986年嗰時比賽叫「大橋跑」，由馬來西亞理科大學做起點，經繞過大橋之後返到起點，全程大約21.0975公里。後期1990年代敦林蒼祐大道亦納入跑程，先有馬拉松比賽。
2008年開始，檳威大橋馬拉松賽喺皇后灣廣場做起點同終點，參賽人數一年比一年多。2008年報名參賽人數有1萬7000人，2009年報名參賽人數則有1萬9000人，2010年報名參賽人數已經達到2萬4000人。2011年報名參賽人數更加創新高，有2萬7500人，畀大馬記錄大全列做「大馬數量最多參賽者的最大型馬拉松賽」。
檳城政府宣佈2012年檳威大橋馬拉松賽將會係最後一年舉辦，並喺2013年移師到檳城第二大橋舉辦；不過基於第二大橋延期竣工，2013年檳城大橋國際馬拉松賽最終喺返檳威大橋舉行，日期為2013年11月17號。
檳威海峽

檳威海峽（馬來話：Selat Selatan）又叫檳城海峽（英文：Penang Strait），係馬來西亞檳城海域嘅一個海峽，海峽將檳榔嶼同喺馬來半島嘅威省隔開，最窄處寬度大約3公里，有檳威大橋同檳威二橋連接兩岸。由於交通接近飽和，未來將會起海底隧道或者第三大橋連接威北同檳島。

地理
檳威海峽將檳城島分隔咗喺馬來西亞半島東面。呢個海峽喺北面同南面同馬六甲海峽接連。
海峽亦可以分做北海峽同南海峽。北海峽係指喬治市以北水域，而南海峽係指喬治城以南水域。
北海峽
南海峽
Jerejak島係檳威海峽最大嘅島

渡輪
一架檳城渡輪過緊檳威海峽
有汽車渡輪往返喬治市同北海。
檳椥

檳椥（越南文：Bến Tre）係越南一省，省會檳椥市，人口大約130萬。
浦河郡

浦河郡係日本北海道日高支廳嘅一個自治郡，轄下有1町。
浦河町
浦東大道站

浦東大道站係上海地鐵4號綫同上海地鐵14號綫一個地鐵站，喺浦東新區。個站2005年12月31號啟用。
浦東新區

浦東新區係中國上海一市轄區，範圍包括黃浦江以東，去到長江口之間嘅三角形區域，南面同奉賢區、閔行區接壤，西面同徐匯、盧灣、黃浦、虹口、楊浦、寶山6區隔住個黃浦江相望，北面同崇明縣隔住個長江相望。全區面積1,210.41平方公里。
浦江

浦江係中國浙江金華一個縣，總面積920平方公里，人口38萬。
浦添

浦添係日本沖繩縣一市，人口約莫11萬。
喺開放街圖（Open Street Map）嘅浦添地圖。
維基同享有多媒體嘅嘢：Urasoe,_Okinawa
浦氏

浦（粵拼：pou2）係唐人姓氏，喺《百家姓》裏頭排第318位，而家經已冇乜人用。
呢篇浦氏係同姓氏有關嘅楔位文章，重未寫完嘅。麻煩你幫手充實佢。
浦江飯店

（簡化字：浦江饭店；英文：Astor House Hotel）原先係禮查飯店，係19世紀到20世紀上半葉期間上海嘅主要外資旅館之一。由英國蘇格蘭籍僑民彼得•禮查喺1846年創立，1861年禮查將飯店頂手畀另一位英國商人亨利•史密斯。1906年，由於公共租界計畫改建威爾斯橋成鋼鐵大橋以滿足開通有軌電車嘅要求，外白渡橋北嘅禮查飯店就咁要搬走，去到原址東北幾十米處重建。至1907年擴建成具有濃郁英國新古典主義風格嘅建築，樓高五層，係嗰陣遠東最出名嘅外商飯店之一。由於黐著碼頭聚集嘅百老匯路(宜家係東大名路)，設施服務一流，禮查飯店成為眾多外僑同海員嘅首選入住地方。禮查飯店舊時仲係上海灘重要嘅國際交流場所，各界名流、達官顯貴紛至遝來。
20世紀初，禮查飯店畀匯中洋行接盤。1920年代，又畀香港上海大酒店公司食咗。抗日戰爭期間，飯店畀日本人食咗。 光復後，業主收返產權，租畀建華房地產公司。國共戰爭時期，呢度做咗美國海軍俱樂部。
1959年，中共上海方面接管大樓，改名浦江飯店，專門接待外國客人同華僑。
1995年，畀咗衡山集團管轄嘅浦江飯店差啲畀拆除重建高星級酒店，好彩飯店嘅歷史淵源得到發現兼重視，得以修繕保留。
2017年12月29號，上海證券交易所同上海市衡山（集團）公司正式簽咗浦江飯店租賃合約，飯店年尾結業。上海證券交易所接手後，計劃將其做成上海證券交易所投資者教育基地，同國際交易所文化展示同埋交流基地，宣稱將喺文物管理部門監督指導同中外相關歷史建築保護專家嘅設計規劃下，最大限度確保做好建築嘅長期保護同維護工作，發揮歷史建築嘅使用功能。
浦田尚希

浦田尚希（1974年6月27號—）係日本足球員，司職前鋒，效力過川崎前鋒，及甲府風林。
永登浦區

永登浦區（韓文：영등포구）係韓國首爾嘅區，人口約莫40萬。
永祚

永祚係日本一條天皇嘅一個年號，相當於公元989年到990年，前後總共2年。
永福省

永福（越南文：Vĩnh Phúc）係越南一省，省會永安，人口大約120萬。
永續栽培設計

永續栽培設計（Permaculture），亦有譯名叫樸門，係參照大自然生態系統去設計一個永續運作嘅農業系統。
永畑祐樹

永畑祐樹（1989年5月2號—）係日本足球員，司職中場，效力鹿兒島聯。
永留香

永留香（1973年5月7號—）係日本足球員，踢後衞，曾經喺1997～1999年間為日本女子足球代表隊出場4次。佢代表日本參加過1999年FIFA女子世界盃。
永石拓海

永石拓海（1996年2月16號—）係日本足球員，打守門員位置，效力大阪櫻花。
永福縣

永福係中國廣西桂林一縣，面積2807平方公里，人口27萬。
永登縣

永登縣（粵拼：wing5 dang1 jyun6）係喺中國甘肅蘭州嘅一個縣，約莫48.4萬人響度住緊。
河床體育會

河床體育會（英文：Club Atlético River Plate）係阿根廷布宜諾斯艾利斯一間職業足球球會，依家踢緊阿根廷甲組足球聯賽。
河本明人

河本明人（1990年5月1號—）係日本足球員，司職前鋒，效力甲府風林。
河島公園

河島公園（粵拼：ho4 dou2 gung1 jyun2）係中國廣東廣州嘅公園，1992年起好，位置喺從化街口，西同北靠河濱北路邊嘅涌流，南靠河濱泳場，東靠流溪河。
公園喺1992年起好，初期屬私人機構，1994年1月開始改成由政府睇實。

概況
公園分成四個區域，分別係觀光攬勝區、庭院休閒區、健身運動區、辦公後勤區。
河有美

河有美，係大韓民國嘅一個女藝人同埋演員。
河本充弘

河本充弘（1971年6月12號—）係日本足球員，司職後衞，效力過川崎綠茵，仙台七夕，及鳥棲砂岩。
河本啟佑

河本啟佑 ，係日本嘅一個男配音員。

配音作品一覽
呢個表唔完整，歡迎加料。
河智苑

河智苑，係大韓民國嘅一個女藝人同埋歌手。
河廣

河廣（粵拼：ho4 gwong2，越南文：Hà Quảng）係越南高平下轄嘅一個縣。
河曲

河曲（粵拼：ho4 kuk1）係中國山西忻州一個縣，面積1323平方公里，人口14萬人。
河戀姝

河戀姝，係大韓民國嘅一個女藝人同埋演員。
清水康也

清水康也（1982年6月15號—）係日本足球員，司職中場，效力過仙台七夕，鳥棲砂岩，及東京綠茵。
清水和男

清水和男（1975年4月30號—）係日本足球員，司職後衞，效力過大阪櫻花。
清水光

清水光（1996年7月19號—）係日本足球員，打前鋒位置，效力沼津青藍。
清水圭介

清水圭介（1988年11月25號—）係日本足球員，司職守門員，效力京都不死鳥。
清水和昌

清水和昌（1976年6月30號—）係日本足球員，司職前鋒，效力過大分三神。
清水健太

清水健太（1981年9月18號—）係日本足球員，司職守門員，效力讚岐卡馬達馬尼。
烏普薩拉大學

烏普薩拉大學（Uppsala universitet）係瑞典烏普薩拉一間大學，1477年創校。
烏桕

烏桕（桕字讀舅，粵拼：wu1 kau5；學名：Triadica sebifera）係大戟科烏桕屬嘅落葉喬木，喺中國、臺灣、日本、越南同印度、美國加州及東南地區嘅山地森林入面都可以搵到。
佢亦係紅葉觀景樹。

樣
植株高15m，葉樣介乎菱形同蛋形之間，長同闊都係3～9cm，先端長漸尖，全緣，初生時翠綠，大隻時轉深綠，秋天時轉紅，葉柄長25～60mm，公乸同樹。花屬歲狀花序，長6～12cm，有2~3條花芯（大多數2條），基部合生，柱頭向外彎；每年5～6月開花。果屬蒴果，樣似梨，直徑10～15mm；每年7～11月結果。籽出面披白蠟。

用途
植株可以做庭院觀景植物同工業原料植物，根皮同樹皮可以做藥。
烏比羅

烏比羅（粵音：wu1 bei2 lo4）係喺意大利嘅一座城，喺1998年畀聯合國教科文組織列入世界遺產。
烏日站

烏日站，又叫烏日車站，喺臺灣臺中市烏日區，係臺灣鐵路管理局臺中線嘅鐵路車站；未來將同臺中捷運綠線（烏日文心北屯線）站外轉乘車站。

車站構造
烏日車站設有島式月台一座。
烏林鴞

烏林鴞（Strix nebulosa）係鴟鴞科林鴞屬下一種大型貓頭鷹，分佈喺北半球。
烏氏

烏（粵拼：wu1）係唐人姓氏，喺《百家姓》裏頭排第221位。

名人
呢篇烏氏係同姓氏有關嘅楔位文章，重未寫完嘅。麻煩你幫手充實佢。
烏日區

烏日區係中華民國臺灣臺中市嘅一個區，面積43.40平方公里，人口8萬。
烏普薩拉

烏普薩拉（Uppsala）係瑞典第四大城，住咗約莫14萬人。
烏桕天蠶蛾

烏桕天蠶蛾（Attacus atlas），又叫做皇蛾，係一種大型嘅蛾，主要分佈喺熱帶同亞熱帶嘅森林裏面，例如東南亞、中國南部包括香港。佢係目前世界上已知最大隻嘅飛蛾之一。
牡丹鄉

牡丹鄉係中華民國臺灣屏東縣嘅一個鄉，面積約莫182平方公里，人口約莫5千。
牡丹江市

牡丹江市（牡讀卯，粵音：maau5 daan1 gong1 si5；普通話拼音：mǔ dān jiāng）係中國黑龍江嘅地級市。
牡丹江站

牡丹江站（粵拼：maau5 daan1 gong1 zaam6）係位於中國黑龍江牡丹江西安區嘅特等火車站，由哈爾濱鐵路局管轄。呢個站有濱綏綫、圖佳綫經過，透過圖佳綫，呢個站係牡佳綫、牡圖綫嘅起點站。

史
牡丹江站喺1901年起站，到1903年鐵路全綫通車而開站，當時係東清鐵路（濱綏綫）嘅車站，係中國最早一批嘅火車站。牡丹江站經歷過變遷，原先嘅牡丹江站喺南啲嘅位置，後來1934年圖佳鐵路鋪到呢度時，設咗個寧北站，1935年通車後，寧北站改叫牡丹江站，而舊牡丹江站叫做南牡丹江站。爲咗方便管理，1937年6月棄咗舊站，搬到現時嘅位置。
原先濱綏鐵路嘅複綫從哈爾濱開始，到牡丹江爲止，而家全線業已複線化、電氣化。同時哈牡高鐵已經開通，而牡佳高鐵亦起緊，屆時呢個站會係兩條高鐵嘅起終點。
牡鹿郡

牡鹿郡（粵拼：maau5 luk6 gwan6，日文：牡鹿郡／おしかぐん Oshika gun */?）係日本宮城縣嘅一個郡。
依家佢轄下得一個町：
女川町
牡丹江

牡丹江（粵拼：maau5 daan1 gong1；滿文：ᠮᡠᡩᠠᠨᡠᠯᠠ，穆麟德：Mudan ula，義「彎曲嘅江」；普通話拼音：Mǔdān Jiāng），係位於亞歐大陸中國東北地區嘅河，係松花江第二大支流，以及係中游最大嘅支流，屬黑龍江水系。牡丹江全長725公里，流域面積3.89萬平方公里，流過中國兩個省：吉林、黑龍江。佢發源自吉林敦化嘅牡丹嶺北麓，之後一路向北流，流過黑龍江牡丹江市，最後喺哈爾濱嘅依蘭縣城附近滙入松花江。
牡丹江幹流好長，喺當中形成三個湖，兩個喺上游，一個喺下游。上游幹流喺張廣才嶺、老爺嶺嘅山區，河谷窄，流過敦化市區之後、喺沙河滙入之前，有西崴子水庫；喺寧安南部（屬黑龍江省牡丹江市）更有出名嘅鏡泊湖，鏡泊湖係以前火山噴發，啲岩漿塞住河道形成嘅，係中國最大、世界第二大嘅堰塞湖，鏡泊湖南北長45公里，東西最闊6公里，岸綫曲折，號稱「百里長湖」。
過咗鏡泊湖嘅吊水樓瀑布後就係中游，河谷闊啲，有串珠狀嘅河谷盆地分佈，流過寧安、牡丹江市區後，到樺林；過咗樺林就係下游，下游河谷又窄返，形成蓮花湖；等過咗依蘭嘅長江屯後，先入到平原。因爲流域多山，牡丹江係發展水電嘅重點地區，同時因爲氣候濕潤，流域內有豐富嘅森林資源。
水資源方面，佢支流好多，有唔少水庫，其中都陵河起咗個工商行水庫，塔拉河口有大山水庫，除咗呢兩條大支流，重有呢啲水庫湖泊同佢幹流有關：新房子水庫、西河水庫、江南水庫、東靠山泡、連水泡、北安水庫。
流經牡丹江市區嘅河段
航運方面，牡丹江中下游行得大船，其中牡丹江市係內河港，係松花江流域三大河港之一。透過滙流嘅松花江，啲船可以通去黑龍江呢條國際江河，出到俄羅斯，抵達伯力，最終出到鄂荷次克海。雖然地處高寒地區，冰封期比較長，但條江封凍時會有冰上運輸。

名
牡丹江個名唔係漢文名，而係官話音譯嘅滿文，意思係「彎曲嘅江河」。又可能因爲佢發源自牡丹嶺，所以噉叫。滿文嘅Mudan ula（官話音譯：穆丹烏拉，普通話拼音：Mùdān wūlā）原本專指上游河段，嗰段河好彎曲，所以滿洲人話佢「彎」（mudan），清末時推及成條江，兼且換字寫成「牡丹江」，漢化到睇唔出滿文痕跡。同樣源出滿文嘅又有穆丹江（muk6 daan1 gong1）。根據漢化名「牡丹江」又有別名牧丹江（muk6 daan1 gong1）。
而喺之前，牡丹江有多個名。《新唐書》稱呼做忽汗河（fat1 hon6 ho4），《金史》稱做活羅海川（wut6 lo4 hoi2 cyun1），「活羅海」又轉音成鶻里改（鶻讀核，wat6 lei5 goi2），又據當時語音寫成同音嘅「胡里改」；《元史》繼承《金史》稱呼胡里改江（wu4 lei5 goi2 gong1），又寫忽呂古江（fat1 leoi5 gu2 gong1）；明代《遼東志》寫成忽兒海河（fat1 ji4 hoi2 ho4），同樣明代朝鮮嘅《龍飛禦天歌》寫做火兒阿河（fo2 ji4 aa3 ho4）。
清代時，以鏡泊湖爲界，以上（上游）稱爲勒富善河（lak6 fu3 sin6 ho4；滿文：ᠯᡝᡶᡠᡧᠠᠨᠪᡳᡵᠠ，穆麟德：lefu šan bira，義「狗舌草河」；普通話拼音：Lèfùshàn Hé）；鏡泊湖以下（中下游）稱爲瑚爾哈河（wu4 ji5 haa1 ho4；普通話拼音：Húrhā Hé；滿文：ᡥᡡᡵᡥᠠᠪᡳᡵᠠ，穆麟德：hūrha bira）。瑚爾哈河又變音成庫爾瀚江（fu3 ji5 hon6 gong1；普通話拼音：Kùrhàn Jiāng），因爲佢流過寧古塔城，所以又叫寧古塔河（ning4 gu2 taap3 ho4）。
有攷據認爲，金元明三代河名，同清代中下游河名係一脈相承嘅，而唐代嘅「忽汗」同清代嘅「庫爾瀚」係呢個一脈相承嘅河名嘅轉化，對應嘅滿文書面係ᡥᡡᡵᡥᠠᠨ（穆麟德：Hūrhan），意思係「大圍網」，噉係因爲滿洲民族長期係漁獵維生，於是地名就表現出來。

神話
喺滿洲民間有個噉嘅神話傳說：滿洲人嘅祖先靺鞨人請天神降伏咗惡魔，將佢壓喺馬紀嶺度，於是啲人有安樂日子過。不過惡魔嘅徒弟忽爾汗唔忿，要幫師傅報仇，佢喺長白山游離浪蕩，見人就食，當佢遊蕩到北坡時，見到條大江，佢諗起啲人住喺條江下游，於是變成一樖大槐樹，控制住河源，於是條江乾咗，啲人冇水就生存唔到。忽爾汗話畀啲人聽，想要水就要每個月貢對童男童女畀佢食，啲人只能照做。
之後有個叫穆丹嘅後生仔唔想族人受噉嘅殘害，搵祭司諗計，祭司指佢去搵天神，穆丹搵着天神，天神見佢誠心降魔，就畀把神斧佢，話可以劈山山開、斬樹樹冧，斬邪魔化身嘅嗰樖樹九九八十一下，邪魔就會消散，不過每斬九下，邪魔就會降災一次，等佢贏咗，江河有返，但個人就會永遠變成嚿石。
啲族人爲佢踐行，之後穆丹行咗好耐搵到呢樖大槐樹，呢樖樹有十個𡃁仔圍埋咁粗、七七四十九丈高，樹頂有黑雲罩住。佢斬第一下，把神斧就震到膊頭痹，樹身先得個印。佢一口氣斬咗九下，樹身噴出血水，霎時間天昏地暗、飛砂走石，㧺到佢痛；斬到第二劫時，樖樹發出怪聲，四週圍變凍，穆丹畀雪珠㧺；第三劫時，佢見到自己死咗嘅老豆，老豆嗌佢咪斬樹，樖樹會幫佢得道成仙，穆丹話佢唔想成仙而想爲民除害；第四劫時佢已經好攰，個天反而雲開日朗，出現個靚女來勾引佢，不過穆丹冇受誘惑；第五劫時，樹身飛出四十九條蛇去咬佢，佢繼續斬樹；第六劫時佢攰到冧低，瞓咗唔知幾耐，當佢醒咗想繼續斬樹發覺冇咗力，佢見到有條靑蛇舐咗樖草，每舐一下條蛇就會變長一闋。穆丹知道嗰樖係仙草，於是都跟住舐，立即有返力。
斬到第72下時，樖樹裂開，忽爾汗跳出來，帶埋四個徒弟圍攻佢，喺忽爾汗拈住穆丹條頸時，把神斧飛出去，自己斬咗樖樹三下，穆丹見到乘機抄返斧頭又斬多六下，斬夠81下，忽爾汗倒地不起，樖樹亦都消失，而啲泉水重新湧出，恢復咗江水，但穆丹佢喐唔到，最後變成巨石，後來啲人話牡丹嶺嘅牡丹峰就係嗰嚿大石，啲人紀念佢，條江起名做穆丹江，後來個名轉化成牡丹江。
梅蕙絲

梅蕙絲（英文：Mae West，1893年8月17號—1980年11月22號），係美國女演員，1900年代到1970年代活躍，因為性感演出而出名。
梅薩維德國家公園

梅薩維德國家公園係美國一個國家公園，喺哥羅拉度州西南部，1906年成立，面積有212.40平方公里。
梅葆玖

梅葆玖（粵拼：miu4 bou5 gau2；漢語拼音：Méi Bǎojiǔ；1934年3月29號—2016年4月25號）係中國大陸嘅國家一級演員兼京劇演員、旦行演員，亦係梅蘭芳京劇團嘅負責人。上海人，祖籍江蘇泰州。
佢2016年3月31號因突發支氣管痙攣導致腦缺氧，送醫院搶救。2016年4月25號上晝喺北京病逝，終年82歲。
梅覃美金

梅覃美金（1924年3月10號—）係香港藝人梅艷芳嘅阿媽。
梅覃美金有兩個仔（梅啟明、梅德明）兩個女（梅愛芳、梅艷芳）。喺荔園時代，佢組織屋企人唱歌揾食。梅愛芳、梅艷芳同埋梅德明先後喺2000年、2003年同埋2015年死於癌病。
梅艷芳死後，佢因為爭梅艷芳遺產，不時出現喺香港嘅傳媒報導，包括報紙娛樂版。
梅菲定律

梅菲定律（Murphy's Law；又譯墨菲定律、馬菲定律、莫非定律等），具體內容係話「任何可能會出錯嘅嘢，都會出錯」，即係話任何一件事，只要有大過零的機率，就唔可以假設佢唔會發生。（Anything that can go wrong will go wrong.）。
梅西亞天體

梅西亞天體（Messier objects）係由法國天文學家查理斯·梅西亞紀錄嘅 110 個天體。
梅西爾德星

梅西爾德星（253 Mathilde），即係小行星253，係太陽系小行星帶嘅一粒小行星，喺1885年11月12號發現。
梅蘭芳

梅蘭芳（1894年10月22號—1961年8月8號），名瀾，字畹華，籍貫江蘇泰州，喺北京出世，係京劇演員，創造咗「梅派」藝術。演青衣，兼演刀馬旦。代表作品包括《宇宙鋒》、《貴妃醉酒》、《霸王別姬》、《洛神》、《遊園驚夢》、《抗金兵》等。佢有寫自傳《舞臺生活四十年》。徒弟有程硯秋、李世芳等。

生平
梅蘭芳喺北京前門外李鐵拐斜街出世。四歲死老豆；八九歲師從朱小霞、吳菱仙學戲；十一歲（1904年）第一次上臺做戲，喺北京廣和樓演《織女》；十四歲入「喜連成」班；二十歲喺上海做《穆柯寨》成名。佢初時做過《一縷麻》、《鄧霞姑》等時裝戲。佢喺戲劇生涯之中，對京劇旦腳嘅唱腔、唸白、舞蹈、音樂、衣飾、化粧等各樣嘢都有創造發展，風格自成一派，影響深遠，世稱「梅派」。1919年開始，去日本、美國、蘇聯做文化交流；抗日戰爭期間喺香港、上海住過一輪，留鬚，推嗮啲演出，表現出民族氣節。抗戰勝利之後剃鬚復出，同俞振飛夾，做崑曲《斷橋》。中共上台之後，任中國京劇院院長、中國戲曲研究院院長、中國文聯副主席、中國劇協副主席。1959年投共。
泉福新邨

泉福新邨響澳門氹仔嘉模堂區地堡街、排角路同體育路，係屬於房屋局嘅經濟房屋。

背景
由於清潔同保安最低工資響2016年1月1號生效，泉福新邨面臨管理費狂加嘅局面。管理公司響12月下旬貼出告示話要加管理費，其中三房單位由原來嘅二百八十六蚊加到四百八十六個二，升幅去到七成，而且管理公司同業主會協商過程入面，管理公司代表態度極之囂張，面對小業主批評意見接受態度照舊，又冇承諾加價之後會改善服務質素。管理公司重話如果小業主唔滿意服務質素嘅話，大可以換過間管理公司。有居民批評，管理公司服務質素惡劣，泉福新邨第二期停車場由管理公司揸手，由另外一個看更長期坐陣負責收停車錢，但人工都係用大廈管理費嚟畀，而泉福加埋六座大廈只係得一個看更管理，看更又成日唔見人影，即使見到人亦成日瞓覺又或者玩手機，大廈變咗無掩雞籠一樣成日有陌生人出入，但係由於出席小業主大會只有一成，所以通過加管理費方案。

犯罪
2014年8月11號，氹仔地堡街泉福新邨再度揭發懷疑非法旅館，警方話被揭發嘅係三房廳單位，響大廈高層，有人同警方話以每個月四千到六千蚊租住房間。警方初步相信有人租住單位之後再出租畀其他人，警方帶走四女兩男大陸人，其中一個人逾期逗留，兩個人冇法出示證件，另外有一個人懷疑係非法旅館嘅老世。
泉政伸

泉政伸（1944年4月8號—）係日本足球員，司職前鋒，曾經喺1965年爲日本足球代表隊出場1次。
泉澤仁

泉澤仁（1991年12月17號—）係日本足球員，司職中場，效力大阪飛腳。
泉里香

泉里香（粵拼：cyun4 lei5 hoeng1，1988年10月11號—）係日本嘅一個女演員。

拍過嘅作品一覽
呢個表唔完整，歡迎加料。
泉州晉江國際機場

泉州晉江國際機場（粵音：cyun4 zau1 zeon3 gong1 gwok3 zai3 gei1 coeng4）係喺中國福建嘅一個機場，喺1955年嗰陣起好兼開放畀人用嚟搭飛機。
泉港

泉港係中國福建泉州一區，面積306平方公里，人口36萬。
泉平子

泉平子 ，係日本嘅一個女演員。

拍過嘅作品一覽
呢個表唔完整，歡迎加料。
泉美幸

泉美幸（1975年5月31號—）係日本足球員，踢前鋒，曾經喺1996年為日本女子足球代表隊出場5次。佢代表日本參加過1996年夏季奧林匹克運動會。
泉州話

泉州話係福建泉州嗰頭講嘅語言，屬閩語閩南話嘅分支，主要喺泉州通行。
瑞澤溪

瑞澤溪 ，係日本嘅一個女藝人同埋配音員。
瑞康工業大廈

瑞康工業大廈係香港一座工業大廈，喺新界葵涌青山公路葵涌段543至549號，21層樓高，1971年起好。
瑞昌

瑞昌係中國江西九江嘅一個縣級市。面積1442km²，人口45萬。轄2條街道、8個鎮、8個鄉、3個管理區。
街道：湓城街道、桂林街道
鎮：碼頭鎮、白楊鎮、南義鎮、橫港鎮、范鎮、肇陳鎮、高豐鎮、夏畈鎮
鄉：樂園鄉、洪一鄉、花園鄉、洪下鄉、武蛟鄉、橫立山鄉、黃金鄉、南陽鄉
管理區：賽湖農場、青山林場、大德山林場

史
三國時孫權同曹操打過赤壁之戰之後，遣程普喺道屯兵，設咗個赤烏鎮，當時有講「赤烏之瑞，瑞應武昌」。
唐建中四年（783年）設赤烏場。
五代南唐昇元三年（939年）升場爲縣，改名做瑞昌縣，寓意「祥瑞榮昌」
之後1050年未變過，1989年撤換爲市，畀九江市代管。2005年瑞昌地震時有好多死傷。

氣候
年均温17.5℃，年均降水量1700mm，年日照時間2000h左右，無霜期240~280日。
瑞德西韋

瑞德西韋（英文：Remdesivir），又譯做倫地西韋、雷德西維，係由吉利德科學公司開發嘅新型實驗性廣譜抗病毒藥物，係用來針對伊波拉病毒，同時認為係可以有效抑制呼吸道上皮細胞度嘅SARS病毒同MERS病毒嘅複製。佢係一種核苷酸類似物前藥，可以抑制依賴RNA嘅RNA合成酶（RdRp）。據2020年嘅一項研究顯示，瑞德西韋同埋干擾素IFNb1-b嘅聯合用藥，對MERS有顯著嘅療效。雖然呢種新藥仲做咁針對伊波拉病毒嘅三期臨床試驗，有分析話呢隻藥係針對2019新型冠狀病毒嘅最理想藥物。喺2020年頭畀人廣泛認為係對抗2019新型冠狀病毒嘅希望。
瑞業

瑞業（粵拼：seoi6 jip6），本名洪瑞業，係馬來西亞男填詞人。佢出過成500個作品。

經歷
1999年，憑住《天使》攞到十大歌星最佳填詞。
瑞祥新邨

瑞祥新邨響澳門半島花地瑪堂區青洲河邊馬路同菊花巷，係屬於房屋局嘅經濟房屋。

背景
鑒於澳門房屋司現有來自房屋發展合同制度土地批給回報嘅房屋財產，呢嗰數量遠超出以租賃方式分配畀提出申請嘅合資格貧困家庭需求。另一方面，租住按照房屋發展合同興建樓宇嘅社會房屋，重有意買經濟房屋，而且以住緊嘅房屋做優先考慮嘅家庭，數目不斷咁增加。2月1號第4/99/M號法令針對呢啲房屋嘅分配，定出較為靈活嘅方式，務求令到呢啲房屋能夠隨時因應需求而決定必租賃方式分配又或者出售。鑒於根據4月12號第13/93/M號法令興建出售嘅房屋，唔理落成咗定起緊，數量都未能滿足市場需求；澳門總督根據2月1號第4/99/M號法令第三條第一款規定，下令：許可澳門房屋司根據2月1號第4/99/M號法令訂定嘅條件，將會按照房屋發展合同制度興建下列樓宇入面屬房屋司財產嘅房屋出售畀承租人：按照第164/GM/89號批示批給土地興建瑞祥新邨。
琵琶山

琵琶山（Piper's Hill），係香港嘅山，海拔高223米，喺沙田區，附近範圍劃咗入獅子山郊野公園。
琵鷺

琵鷺係一類雀，生物學分類叫琵鷺屬（學名：Platalea），亦係䴉科琵鷺亞科（學名：Plataleinae）唯一嘅屬，有6個品種。
琶洲塔

琶洲塔（粵拼：paa4 zau1 taap3，英文：Whampoa Pagoda 或 Pachow Pagoda）係中國廣東廣州一座塔，响海珠區琶洲村，近珠江，附近冇幾遠就係新港東路。呢座塔睇落就似珠江嘅中流砥柱，所以喺清朝嘅羊城八景叫做「琶洲砥柱」。

名
傳說喺好耐之前，珠江成日有條金鼇出咗嚟，所以之前係有「海鼇塔」呢個名，其中個「鼇」字可能係保佑嗰啲學緊嘢嘅人可以攞到第一名；重有嘅係起緊塔嗰陣，由於塔嘅兩邊都有山崗响度，而且都係連埋一齊嘅，好似個琵琶噉，所以有咗「琶洲塔」嘅名重一直用到依家。
英文名方面，呢座塔傳統叫Whampoa Pagoda，亦有跟粵音轉寫叫Pa-Chow Pagoda。

介紹
20世紀20年代嘅黃埔塔，隔離嘅海鱉寺喺文革嗰陣畀人拆咗。
1853年畫嘅黃埔塔同海鱉寺
琶洲塔係喺明萬曆廿八年（1600年）逳手起嘅，成座塔好似個八角形噉，佢係個樓閣式嘅磚塔，而塔入面係個八角直井噉排。雖然話成座塔喺出面睇係有9層樓噉，但入面實際係有17層樓噉高。佢高60僆米。塔基嘅直徑係12.7米，墻壁係有3.97米咁厚。喺2樓嗰度開始，每層樓都錯開嗮，而且每個面都有佛龕响度。而塔基嘅八個角度，都鑲咗個八卦同歷史响度。而呢啲力士都好似跪咗响度噉，有時係用頭頂住個塔，有時係用對手或用隻手嚟托住個塔噉，而每隻力士都有0.5米咁矮，闊度係有0.5米咁窄。成咗塔身嘅轉角位都有條紅色柱响度，而柱頭都係有紅色同黑色嘅額枋响度，牆身係用咗灰漿批蕩嚟整咗白色嘅嘢出嚟。額枋嘅上面係用咗六疊菱角牙磚嚟整個瓦頂出嚟嘅，而1樓嘅瓦頂係有0.85米，而且每層樓都係紅白相間。喺每級嘅平座度重條木護欄响度。佢嘅塔頂係八角攢尖嘅，而塔嘅最頂嗰度有鐵鑄雁形角梁整咗出嚟。成座磚塔從下面到上面睇，每層樓係遞減式轉上去嘅，每層樓嘅邊長係噉：1樓：5.6米、2樓：5.25米、3樓：4.9米、4樓：4.62米、5樓：4.2米、6樓：3.89米、7樓：3.85米、8樓：3.6米、9樓：3.4米，越去到差唔多塔頂嘅，個塔廊就越嚟越窄，而最頂樓嘅出面嗰條走廊凈係啱一個人打橫嚟行啫。由於喺起緊座塔嗰陣，琶洲度係個島仔嚟嘅。雖然話琶洲塔係用嚟做風水塔，但係到咗明朝中葉之後，呢座塔重可作做導航標記，佢重係廣州嘅海上絲綢之路嘅重要遺址。
呢座塔喺1960年代初葉，被廣州市計劃變成旅遊區。1963年3月，琶洲塔被公佈為廣州市文物保護單位。之後無耐就變咗廣東省級重點文物保護單位。但係年久失修嘅琶洲塔、海鼇寺嘅建築都重係爛融融，而塔嘅樓梯同外廊嘅護欄已經搞到呢座塔變咗危塔。而附近嘅細路同外地遊客成日都嚟爬呢座塔，搞到出現幾單跌死人嘅事。

重新裝修
之前琶洲塔隔離有間海鱉寺同北帝宮响度嘅，但係喺文化大革命嗰陣畀當局拆咗。到咗1992年，香港人湯寶森先生就出咗50萬蚊人民幣畀廣州市文物管理委員會嚟負責整過座塔。同年8月，第一期嘅工程開始做，佢重新起咗塔頂嘅凌霄閣、外牆同欄杆。到咗1995年，廣州市人民政府又出咗60幾萬蚊嚟繼續搞琶洲塔嘅二、三期工程。塔入面嘅層樓板、樓梯、塔嘅內牆、走廊、神龕呢啲位得到還原，重整靚埋塔出面嘅周圍環境。1996年2月份，使咗百二幾萬蚊嘅琶洲塔修復工程終於搞掂。
琵琶

琵琶係中國傳統嘅撥弦樂器，用木做，扁身梨型，有4或5條弦，抱住嚟彈。
琵琶蝦

琵琶蝦（Thenus orientalis），又叫東方扁蝦，係種食用蝦，生學分類係屬十足目蟬蝦科扁蝦屬。
琵琶鴨

琵琶鴨係中國廣東嘢食，屬燒鴨嘅變種，先用調味料將鴨醃製風乾，壓成扁平狀先至燒，外形似中樂器琵琶。
琵琶湖

琵琶湖係日本最大淡水湖，成個湖都喺本州中西部嘅滋賀縣，湖面面積670平方公里（佔滋賀縣面積六分一），儲水量275億公噸，喺400萬年前已經形成。
海氏

海（粵拼：hoi2）係唐人姓氏，喺《百家姓》裏頭排第472位，依家經已冇乜人用。

名人
呢篇海氏係同姓氏有關嘅楔位文章，重未寫完嘅。麻煩你幫手充實佢。
海洋中心

海洋中心（Ocean Centre），係香港九龍尖沙嘴一座建築，屬海港城一部份，入面有寫字樓同商場。
海河

海河係中國華北嘅一條河，起源自太行山同燕山，流入渤海，長1329公里。
海法馬卡比

海法馬卡比（希伯來文：מכבי חיפה‎）係以色列海法一間職業足球球會，依家踢緊以色列超級足球聯賽。
海水化淡

海水化淡（粵拼：hoi2 seoi2 faa3 taam5），顧名思義，海水化成淡水咁解，當今食水來源之一。簡單而言，抽走海水之中鹽份同雜質，直至可以畀人飲。當中涉及能源，有時會好貴。至早有蒸餾，煲滾海水，由得水以蒸汽飄去另一缸，再凍返化成淡水。新啲會用滲透壓，類似生物過程，以膜抽出水份。
類似亦廢水化成淡水，用來做食水。

香港
香港曾經有海水化淡廠，1982年因為石油價格大升，令到成本變得過高而停用，1992年拆咗。政府喺2019年批准興建將軍澳海水化淡廠，第一期工程2023年12月正式開始供水，為西貢、九龍東同港島部分地區提供食水。

熱能海水化淡
熱能海水化淡嘅原理係利用高溫蒸餾海水，繼而將沸騰而冇含有鹽份嘅水蒸汽冷凝並收集而達至化淡效果。熱能海水化淡可以分為三種：
多級閃蒸法(英文叫做Multi-Stage Flash distillation，MSF)，係一種用多級真空（減壓）加熱既方法，將啲海水蒸發脫鹽。
蒸汽壓縮法(英文叫做Vapor Compression，VC)，可以再細分做機械壓縮(英文叫做Mechanical Compression)同埋熱壓縮(英文叫做Thermal Compression)。
多效蒸餾法(英文叫做Multiple Effect Distillation，MED)，係一種用多級串聯蒸發既方法，將啲海水蒸發脫鹽。
多級閃化法
多級閃化法運用蒸餾嘅原理，將海水中嘅水份轉變成蒸汽，同海水中嘅鹽份分離。然後再將蒸汽冷凝之後就可以製成淡水，並用呢個方法重複幾次來增加效率。多級閃嘅好處係產量較大，但係由於需要大量能源，所以主要係中東產油國採用嘅。

薄膜海水化淡
逆滲透法係海水化淡最常見嘅處理技術之一，原理主要係：
自然滲透
喺半透膜兩邊分別係淡水同含鹽類嘅溶液。喺自然定律之下，溶液會通過半透膜由較低濃度（清水）移動去較高濃度（鹽水）嘅一邊。
滲透平衡
淡水通過半透膜，直到膜兩邊化學勢能達到平衡為止。當兩邊嘅壓力差等於滲透壓嘅時候，溶液就會達到平衡狀。
逆滲透
若果喺鹽水一邊施以大於滲透壓嘅壓力嘅時候，鹽水嘅化學勢能會高於清水，噉就會令到鹽水中嘅水份，通過半透膜流向清水嗰邊，呢種現象就係逆滲透。
海泓道

海泓道（英文：Hoi Wang Road），係香港九龍油麻地去大角咀嘅一條馬路，由欣翔道開始，去到櫻桃街。
王雅琦

王雅琦（1978年10月6號—）係中國女演員，回族人，回族名法提麥·雅琦，傳媒譽為「回族第一靚女」。5歲開始喺中國兒影戲劇表演班學表演，1993年，主演電影《小島情深》、《天地人心》，1996年，主演電視劇《戰國》。1997年喺解放軍藝術學院戲劇系本科學習。2010年尾同香港演員李子雄結婚。
王雲五

王雲五（1888年7月9號—1979年8月14號），亦名之瑞，字岫廬，上海人。係中華民國嘅政治人同埋學者。佢喺1948年做國民政府嘅財政部長，國府遷台後，做考試院副院長、行政院副院長等。
王雅繁

王雅繁（粵拼：wong4 ngaa5 faan4；1994年4月30號—）係中華人民共和國女子網球手，江蘇南京人。

球員生涯
王雅繁9歲開始打波，係右手揸拍（雙手反手）。
王青

王青（英文：Wong Ching，1949年6月24號—），原名姜佩清，綽號「大口青」，係香港男演員，1960年代出道，1975年之後就無綫電視擔任演員，2012年轉投香港電視網絡，去到2015年息影。
王雙駿

王雙駿（英文：Carl Wong；1971年7月13號—），係香港音樂製作人。
王雅君

王雅君（1981年4月28號—），係台灣詞曲作家。1999年，佢喺復興商工美工科（視覺傳達組）畢業。佢參加過「中廣流行之星」歌唱大賽。佢做過好多音樂作品，其中以張韶涵《隱形的翅膀》最出名。
王國林

王國林（粵拼：wong4 gwok3 lam4；簡化字：王国林；1958年—2017年8月29號）係中國大陸嘅生意人，上海人，喺2000～2006年間做過中國足協屬下球會——上海中遠嘅老細，期間亦帶過上海中遠從甲B（今日嘅中甲）升上甲A（今日嘅中超），但喺2003年因爆出足壇醜聞而退出。
佢喺2016年重出江湖，重新成立間新嘅上海足球會喺業餘聯賽從零開始。2017年8月29號晚黑，佢喺普陀區同埋啲同事一齊踢波時突然戾低，被送到普陀區中心醫院，最後證實不治，終年59歲。
王嘉爾

王嘉爾（韓文：왕잭슨，英文：Jackson Wang，1994年3月28號—）係香港男歌手，南韓組合GOT7成員。佢喺香港出世同成長，2011年到韓國做練習生，2014年出道。隊內擔任Rap。
王國之心II

《王國之心 II》（Kingdom Hearts II，簡稱KH2，KHII）係史克威爾艾尼克斯喺2005年12月22號發售嘅PS2遊戲。王國之心系列嘅第3作。

概要
本作同王國之心系列其他作品一樣，結合咗迪士尼同埋最終幻想系列嘅人物。主題歌再次採用宇多田光嘅歌曲『Passion』(英語版『Sanctuary』)。
而限製版『Kingdom Hearts Trinity Master Pieces』亦同時發售，收錄咗王國之心系列嘅3款作品。
發售後3日突破100萬張嘅出貨記錄。同時，北美亦喺發售後1週達到100萬張嘅銷售額。
遊戲發售前獲得「9th CESA Game Awards Future」優秀獎。亦喺「Fami通 Awards 2005」獲得大獎，負責導演嘅野村亦都獲得最優秀創作者獎。

故事
住喺黃昏之鎮（Twilight Town）嘅少年洛克薩斯（Roxas），同朋友海涅（Hayner），平茨（Pence），奧萊特（Olette）好快樂咁一齊度過剩番唔多嘅暑假。但係，最近佢成日夢見一個從未見過嘅少年，而喺街又睇到一啲其他人睇唔到嘅怪異現象。經過幾番追查，洛克薩斯恢復記憶，發現自己其實喺電腦嘅虛擬世界中，目嘅係要令沉睡中嘅索拉（Sora）甦醒，最後佢遇見到索拉，而佢嘅暑假亦宣告結束……
索拉、唐老鴨同埋高飛從沉眠中醒後發現自己喺黃昏之鎮，喺探索街道之際遇見國王陛下。國王陛下叫佢哋先搭火車離開，於是佢哋只好依照國王陛下嘅命令搭火車，好唔容易去到不思議之塔。喺嗰到索拉同國王陛下嘅老師伊安•西特（Yen Sid）見面，伊安•西特話畀佢哋知世界起咗轉變，有一班自稱XIII機關嘅人帶領被稱為Nobody嘅怪物喺度暗中活動。為咗拯救各個世界，伊安•西特畀索拉新嘅力量，重命令藍天、翡翠同埋花拉三位仙子同索拉換新嘅裝備，再次喺各個世界冒險。

人物譯名
大部分迪士尼人物都係跟番香港官方譯名。
王國強

王國強 (勞工界)，香港親中陣營政治人、工聯會會員。
王國強 (工程師)，香港親中陣營政治人、工程師，金城營造集團老細。
王國潼

王國潼（英文：Wang Guotong，1939年6月11號—）係中國二胡琴師。1992年起住喺香港。
1939年6月11號，王國潼喺遼寧大連出世，鄉下喺山東。佢阿爸叫王華懋。1944年屋企搬到天津。佢細細個就鍾意音樂，10歲開始自學二胡。1953年喺天津向前中學讀緊書，參加學校民樂隊。1955年考入中央音樂學院少年班。1960年，佢21歲，獲院長趙渢破格提拔，提前畢業留校，做中央音樂學院民樂系老師，教二胡。
1992年王全家搬到香港。佢做香港演藝學院中樂系主任，老婆李遠榕亦喺處教中樂。

屋企人
1968年1月，王同識咗6年嘅李遠榕結婚。李係歌手，亦擅長古箏。1972年9月4號，個仔王沐（後改名王憓）出世。王憓亦擅長二胡。
相空間

左邊嘅抽象圖解顯示一嚿駁住條彈弓嘅物體喺度彈上彈落－打戙嘅簡諧運動。右邊顯示個過程嘅相空間表示。
相空間（粵拼：soeng3 hung1 gaan1；英文：phase space）係研究動態系統嗰陣會用到嘅一種表述方法，指將個系統嘅每個可能狀態表示成空間入面嘅一點，而且每個可能狀態都有獨特嘅一點。例如係將一場簡諧運動畫做一粒細點沿一條圓形嘅軌跡郁動。
相聚一刻

相聚一刻係1980年開始喺週刊少年Sunday雜誌連載嘅日本漫畫，作者係漫畫家高橋留美子，總共連載咗161話（另有番外篇1話），靈感源自學生時代喺中野一帶住過嘅月租五萬五千日元後面嘅一棟睇似廉價屋嘅怪公寓。因其高明嘅敘述手法同溫馨感人嘅情節，該作一度被公認為愛情漫畫嘅金字塔。同《山T女福星》、《亂馬1/2》、《犬夜叉》等高橋作品唔同，啲人無法從《相聚一刻》中揾出異常濃厚嘅商業氣息。從故仔架構嚟睇，全劇主要以各種形式嘅摩擦同誤會作為主線嘅推動流程，呢種手法喺隨後90年代初嘅一啲電視劇中被廣泛運用。
相良茉優

相良茉優 ，係日本嘅一個女藝人同埋配音員。
相親數鏈

若干個正整數，其中第一個數嘅除咗本身之外全部因數嘅和，等於第二個數；第二個數嘅除本身之外全部因數嘅和，等於第三個數；最後一個數嘅除本身之外全部因數嘅和，等於第一個數。呢啲自然數形成一個有趣嘅鏈環狀，稱之為相親數鏈，又稱之為親和數鏈、交際數、社交數（Sociable number）。相親數可視為二環親和數鏈，完美數係一環親和數鏈。
例如：12496、14288、15472、14536、14264組成五環相親數鏈；1264460、1547860、1727636、1264460組成四環相親數鏈。
相變

相變，又叫相轉移，係熱力學上一種相態變做另一種相態嘅過程。
相羽亞衣奈

相羽亞衣奈，係日本嘅一個女藝人同埋配音員。
相簿

相簿係一種簿，用來整理啲相。通常收藏自己、屋企人或者相關，或特定紀念，想人想自己睇時展示，方便回憶回顧。相簿型制都好幾類，有活頁簿，亦有梗簿。自製當然可以，然而多數市面買到。現今簿中有一格格套入，或者可以黐到相背，以玻璃紙保護。又或簡單以膠水黐住，又或四角有套彈實。
現今影相用數碼相機，已經好少曬相出來。取而代之，用電子相簿、網上相簿收藏。
現存至古老相簿，放喺美國國會圖書館。
火腿三文治

火腿三文治縮寫「腿治」，係用火腿做餡嘅三文治。
火線下的江湖大佬

《火線下的江湖大佬》（英文：My Dangerous Mafia Retirement Plan），係香港無綫電視製作嘅時裝電視劇，由鄭則士、岑麗香、黃光亮、陳煒、苑瓊丹同楊明領銜主演，監製梁材遠。呢套劇用已經金盤洗手嘅黑社會大佬做主題。
火舞黃沙

《火舞黃沙》係香港電視廣播有限公司製作嘅電視劇。
火箭車

火箭車（粵拼：fo2 zin3 ce1；英文：ROAD FIGHTER；日文：ロードファイター(rōdofaitā)）係日本科樂美公司喺1984年12月負責出品同發佈嘅賽車遊戲，亦係科樂美公司出品嘅第一款賽車遊戲。呢個遊戲曾經喺紅白機、MSX、街機同NS、PS4、i-appli、Wii U、及微軟遊戲商店入面發佈兼出售過，喺PC平台亦有得玩。

玩法同變遷史
呢個遊戲嘅要求係賽車喺用嗮油之前，要到達終點或檢查站先至過關。若果關卡半佬唔夠10格油嘅，會有唔停響嘅警報聲，汽油系統會變成紅字；半佬冇嗮油嘅，會直接顯示「EMPTY」字樣而宣告GAME OVER。關卡數量方面，最初期出嘅紅白機淨得4關。其中第一關係住宅區、第二關係跨海大橋、第三關係海灘、第四關係山地道路，最後喺山地道路衝線之後先至宣佈全程比賽嘅終點。場上嘅車輛方面，有黃車、紅車同青車、大貨車之分，其中黃車係直線行，唔會做任何超車或胡亂轉線嘅動作；紅車係若果玩家行到埋嚟時，唔打轉向燈就直接做超車動作；青車係唔理玩家部車有冇行埋嚟都好，識得胡亂轉線甚至左右橫移，好似開鬥氣車（英文：road rage）噉；而大貨車一般喺關卡差唔多到終點時出現。廠商不過唔理玩家掂到乜細車都好，自己部車識跣埋一邊，若果撞正路邊嘅話識爆炸兼扣7格油，要撳跣埋一邊嘅相反方向掣先至得。若果直接撞到大貨車就直接爆炸兼扣7格油。場上有時出現嘅黑油漬，一旦玩家部車掂到，識跣埋一邊；若果掂到帶欄杆嘅黑油漬，識直接爆炸兼扣7格油。速度方面，若果低速加速，時速表最多去到198km/h；高速加速時最多去到400km/h。場上有時出現嘅彩色車，一旦掂到會有1000積分兼加7格油。若果喺前半段路程入面，部車喺全程高速情況下唔爆炸嘅話，屏幕左邊會有個超人從屏幕底部飛到上邊。後嚟去到MSX機時，雖然關卡內容冇變到，但畫面設計風格變咗好多。其中海灘同跨海大橋呢兩關嘅順序對調咗，海灘關嘅賽道亦從左邊變到右邊；而跨海大橋關入面，原先嘅黑油漬變成藍水漬；原先第四關嘅地圖兩邊啲巌變成森林；而關卡數量重設定咗第四關衝線之後未係結束，而係多咗兩關。其中第五關係斷崖海邊；第六關係雪地。最後要喺雪地道路衝線之後先至宣佈全程比賽嘅終點；原先嘅彩色車變成粉紅色帶B字嘅心形。不過喺MSX版冇咗超人從屏幕底部飛到上邊嘅效果，反而喺高難度關卡出現咗黑車，重喺關卡開始前出現地圖。直到2019年7月25號發佈咗嘅PS4版當中，雖然同以前嘅版本冇變，但係多咗揀難度，不過關卡要素同位置都改咗。關卡位置方面，其中海灘公路從第二關調到第四關，第六關變成農場道路，第二關變成郊野。其中第一關（住宅）條道路右邊多咗現場觀眾；喺關卡開始之前多咗倒數開始嘅指示燈；第三關（跨海大橋）兩邊嘅水面多咗輪渡；第四關（海灘）將賽道改返到紅白機版出現嘅左邊。雖然彩色車改成帶霓虹嘅動畫效果，但係獎勵積分降到得返300；而每關開始之前出現嘅地圖重多咗排行榜同平均速度嘅演示。而喺紅白機版出現嘅超人要素亦重新出現返，不過變咗喺屏幕中間位置從下到上嘅順序出現兼帶動畫效果，亦加咗戰鬥機喺屏幕中間位置從下到上嘅順序出現；喺第二關同第五關，若果自己部車速超過200km/h時，屏幕左邊會有高鐵列車（第二關）同運煤車（第五關）從下到上嘅順序出現。另外，喺關卡半佬重出現識跌罐頭嘅油罐車。而車速變成高低檔之分，粉紅字代表高檔，白字代表低檔。
不過呢個遊戲全程冇背景音樂，淨得賽車嘅發動機聲。
火紙

閃火紙，魔術用品。
粗紙，竹造，可以造紙錢，代替燒帛拜神。見諸天工開物。
火索

火索係指電擊穿氣體而形成嘅條形發光電漿體，因形狀似索而得名。狹義嘅火索經常係指霅爧。
火腿腸

火腿腸係指用火腿做主要材料嘅肉腸，喺中國大陸、德國、波蘭同美國都流行。
火腿蛋

火腿蛋係西式早餐菜式。顧名思義，就係火腿同蛋做早餐。蛋通常係鷄蛋，通常有蛋兩隻甚至多隻，所以英文係眾數。
科熱瓦河

科熱瓦河係俄羅斯一條河流，屬伯朝拉河嘅左支流，由科密共和國負責管轄，河道全長194公里，流域面積9,560平方公里，河水主要嚟自融雪，每年十月至第二年五月結冰。
科爾多巴哈里發國

科爾多巴哈里發國，係阿剌伯喺伊比利半島一個政權，由科爾多巴酋長國喺929年演變過嚟，定都科爾多巴，到1031年亡國。
科爾多巴酋長國

科爾多巴酋長國，係阿剌伯倭馬亞王朝畀阿巴斯王朝取代之後，殘餘勢力喺伊比利半島建立嘅政權，喺756年建立，定都科爾多巴，直到929年阿卜杜拉赫曼三世自立做哈里發，改國號科爾多巴哈里發國。
科爾沁夫

科爾沁夫（又叫科欽夫），係中國音樂人、填詞人同樂評人。
科海丘

科海丘（西班牙文：Coyhaique）係智利南面一個港口城市。
科爾多瓦學院籃球隊

科爾多瓦學院籃球隊（英文：Instituto ACC Basketball）係阿根廷哥多華嘅職業籃球球會，依家打緊阿根廷全國籃球聯賽。
科溫德

科溫德（1945年10月1號—）係當今印度總統，由2017年做到而家。
科爾諾河

科爾諾河（意大利文：Corno）係意大利嘅一條河流，流經拉吉歐大區嘅北面同埋翁布里亞大區嘅東面。條河全長有大約60公里（37英里），河邊嘅城鎮有萊奧內薩（英文：Leonessa）、蒙泰萊奧內迪斯波萊托（英文：Monteleone di Spoleto）、卡夏（英文：Cascia）、同諾爾恰（英文：Serravalle di Norcia）等等。
白堊

白堊（Chalk），又叫白堊岩，係種石灰岩，色白，主要成份係碳酸鈣，由紅藻沉積而成。
白圖泰

白圖泰，全名阿布·阿卜杜拉·穆罕默德·伊賓·阿卜杜拉·伊賓·穆罕默德·伊賓·易卜拉欣·賴華迪·團智·伊賓·白圖泰（阿拉伯文：أبو عبد الله محمد ابن عبد الله اللواتي الطنجي بن بطوطة‎，1304年—1369年），係摩洛哥柏柏爾人旅行家。佢早年到過麥加朝聖，之後一路旅行，由非洲一帶行到遠東，直到中國。

早期生活
由瓦西提嘅哈里里嘅馬卡馬特中一幅描繪朝覲者嘅細密畫
關於伊本·巴圖塔嘅生平，所有資料都係喺佢遊記裡面自傳性質嘅部分提及。根據呢啲資料，佢係柏柏爾人後裔，喺1304年2月24日出世於摩洛哥丹吉爾市，當時係馬林王朝統治時期。佢嘅家族係一個叫做拉瓦塔嘅柏柏爾部落。佢後生嗰陣應該係接受過遜尼派馬立克學派 伊斯蘭教法學嘅教育，呢種教育系統當時喺北非係最主流嘅。馬立克學派嘅穆斯林要求伊本·巴圖塔做佢哋嘅宗教法官，因為佢係嚟自一個實行呢種教法嘅地方。

返程
1346年返到泉州之後，伊本·巴圖塔開始佢返回摩洛哥嘅旅程。喺科澤科德，佢又諗過不如再次向德里嘅穆罕默德·本·圖格魯克投誠，但最後決定繼續前往麥加。佢經過霍爾木茲海峽嘅時候，得知伊兒汗國最後一位統治者阿布·賽義德·巴哈杜爾汗已經喺伊朗去世。阿布·賽義德嘅領土因為伊朗人同蒙古人之間嘅激烈內戰而分崩離析。
1348年，伊本·巴圖塔抵達大馬士革，打算重走佢第一次朝覲嘅路線。之後佢得知佢老豆15年前已經過身，死亡成為咗接下來一年左右嘅主要主題。黑死病爆發，佢喺霍姆斯停留嗰陣，瘟疫已經蔓延到敘利亞、巴勒斯坦同阿拉伯。佢聽聞加沙嘅死亡人數非常之高，但7月佢仍然返到大馬士革，當時每日死亡人數已經達到2,400人。佢再到加沙嗰陣，發現嗰度已經人煙稀少。去到埃及，佢喺阿布錫爾留低。據報，開羅每日死亡人數達到1,100人。佢再次到麥加朝覲，之後決定返摩洛哥，距離佢離開家鄉已經差唔多四分之一世紀。途中佢最後再轉向撒丁島兜一轉，然後喺1349年經過非斯返到丹吉爾，發現佢老母幾個月前都已經過身。

西班牙同北非
伊本·巴圖塔去過格拉納達王國，嗰度係安達盧西亞阿拉伯人最後嘅殘餘地。
喺丹吉爾住咗幾日之後，伊本·巴圖塔開始佢去伊比利亞半島上面受穆斯林統治嘅安達盧西亞嘅旅程。卡斯蒂利亞同萊昂國王阿方索十一世威脅要攻打直布羅陀，所以1350年伊本·巴圖塔加入一班由丹吉爾出發準備保衛呢個港口嘅穆斯林。佢到嗰度嗰陣，黑死病已經奪走咗阿方索嘅性命，入侵嘅威脅已經減退，於是佢將呢次旅程變成一次觀光團，最後去到格拉納達。
離開安達盧西亞之後，佢決定周遊摩洛哥。返屋企途中，佢喺馬拉喀什逗留咗一段時間。嗰度因為瘟疫同首都轉移去非斯，已經變成咗幾乎係鬼城。

馬里同廷巴克圖
馬里廷巴克圖嘅桑科雷經學院
1351年秋天，伊本·巴圖塔離開非斯，向住而家摩洛哥撒哈拉沙漠北邊嘅錫吉勒馬薩鎮出發。佢喺嗰度買咗幾隻駱駝，留咗四個月。1352年2月佢同一個商隊再次出發，25日之後到達咗有鹽礦嘅乾鹽湖塔加扎。嗰度所有建築物都係由馬蘇法部族嘅奴隸用鹽磚砌成，佢哋將鹽切成厚磚以駱駝運輸。塔加扎係一個商業中心，到處都係馬里嘅黃金，不過伊本·巴圖塔對呢個地方印象唔太好，佢記錄話嗰度到處都係蒼蠅，而且水都係鹹淡水。
喺塔加扎住咗10日之後，商隊繼續向塔薩拉赫拉綠洲(可能就係比爾卡薩卜)出發。商隊喺嗰度停留三日，準備埋最後同埋最困難嘅穿越廣闊沙漠嘅旅程。從塔薩拉赫拉，一個馬蘇法部族嘅斥候被派去綠洲小鎮瓦拉塔，佢安排咗喺四日路程嘅距離運水過嚟接應口渴嘅商隊。瓦拉塔係跨撒哈拉貿易路線嘅南端，最近成為咗馬里帝國嘅一部分。總共商隊用咗兩個月時間穿越1,600公里嘅沙漠，由錫吉勒馬薩去到瓦拉塔。
由阿加德茲去比爾馬，尼日爾嘅阿扎萊鹽商隊
從嗰度，伊本·巴圖塔沿住一條佢以為係尼羅河嘅河(其實係尼日爾河)向西南前進，直到佢到達馬里帝國嘅首都。喺嗰度佢見到咗自1341年開始統治嘅蘇萊曼曼薩國王。伊本·巴圖塔唔贊成女奴隸、僕人，甚至蘇丹嘅女兒都露出一啲唔適合穆斯林嘅身體部位。佢喺佢嘅《遊記》入面寫到，黑非洲人嘅特徵係「冇教養」同「鄙視白人」，而且佢「長期對佢哋嘅智力薄弱同佢哋對無價值嘢嘅尊重感到驚訝」。佢喺2月離開首都，同一個當地嘅馬里商人一齊騎駱駝去廷巴克圖。雖然喺接下來嘅兩個世紀，廷巴克圖會成為呢個地區最重要嘅城市，但當時佢只係一個細小而且相對唔重要嘅城市。就喺呢段旅程中，伊本·巴圖塔第一次見到河馬。當地嘅船夫好驚呢種動物，佢哋用綁住粗繩嘅長矛嚟獵捕河馬。喺廷巴克圖短暫停留之後，伊本·巴圖塔乘坐一隻由單棵樹雕出嚟嘅獨木舟沿尼日爾河南下去加奧。嗰陣時加奧係一個重要嘅商業中心。
喺加奧住咗一個月之後，伊本·巴圖塔同一個大型商隊出發去塔凱達綠洲。佢穿越沙漠嘅途中，收到摩洛哥蘇丹嘅命令要佢返屋企。佢喺1353年9月出發去錫吉勒馬薩，同一個運送緊600個女奴隸嘅大型商隊一齊，最後喺1354年年初返到摩洛哥。
伊本·巴圖塔嘅行程讓學者可以大概睇到伊斯蘭教幾時開始傳入西非腹地。
白城奈央

白城奈央 ，係日本嘅一個女藝人同埋配音員。
白堊紀

白堊紀（粵拼：baak6 ok3 gei5）係6.5千萬至1.35億年前嘅一個地質時代，位於侏羅紀同埋古近紀之間，係恐龍時代中生代嘅最後一個紀。白堊紀呢個名來自喺呢個紀岩石層裏面常見嘅白堊。雖然呢段時間嘅岩石標誌非常明顯同清晰，但佢嘅準確開始時間就如同其他古遠嘅地質時代無法被非常精確咁確定。佢嘅誤差喺幾百萬年之間。
佢結束嘅時間定得比較準，係喺6,600萬年前左右，嗰時全地球嘅岩石層都含大量嘅銥。一般認為，嗰時有一粒巨大嘅隕石撞擊地球，喺而家墨西哥灣同尤卡坦半島有一個大坑。呢個隕石造成大量生物滅絕，稱為白堊紀-古近紀滅絕事件。但呢個理論而家重有爭議。
白城

白城（粵音：baak6 sing4）喺中國吉林，家下係地級市，叫白城市。
白堊紀-古近紀滅絕事件

白堊紀-古近紀滅絕事件（Cretaceous-Paleogene extinction event）係發生喺六千六百萬年前、白堊紀後期嘅一場集體絕種，因為涉及到大部分恐龍嘅絕種而好出名。
瑞士軍刀

瑞士軍刀（Swiss Army knife）係一種萬用刀，特色係將好多用途擺落同一把刀仔入面。呢類刀最早係瑞士嘅軍人用，所以後尾畀人叫做瑞士軍刀。
瑞安房地產

瑞安房地產（英文：Shui On Land，港交所：0272）係香港交易所上市地產公司，包含瑞安集團中國大陸房地產業務，總部設響上海，2004年開，2006年招股上市。
瑞寶街道

瑞寶街道係中國廣東省廣州市海珠區轄下嘅一個街道，成立於1999年1月。轄區總面積6.3平方公里，常住人口2萬人，外來人口8萬人。

參考資料
〈普及法律知識  構建和諧社區〉。海珠區司法局網站。喺2008年9月3號搵到。
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
瑞士雞翼

瑞士雞翼係香港嘅一種滷水雞翼，雖然個名有瑞士兩個字，不過佢唔係源於瑞士或其他歐洲國家。呢種嘢食主要係用「瑞士汁」烹調而成，瑞士汁係一種以豉油、薑、蔥、冰糖同香料等食材調配而成嘅甜味滷水。

名點嚟
「瑞士雞翼」個名點嚟，有兩種講法。
一個講法係，瑞士雞翼由太平館餐廳創辦人徐老高首創。而瑞士雞翼呢個名，相傳係一位外地遊客去到廣州太平館餐廳品嚐呢種甜雞翼。當佢問到一位伙計呢道菜式嘅名，伙計就用英文答佢話：「Sweet Wings」，不過因為語言上嘅誤會，遊客以為Swiss Wings係佢個名，因此衍生出瑞士雞翼呢個名。
另一個講法係一名外地遊客去到太平館餐廳食晏，食過雞翼之後話雞翼好甜（Sweet）。唔係好識英文嘅伙計聽錯，以為遊客話嗰啲雞翼有瑞士菜嘅味道，於是就用呢個名命名做甜味豉油雞翼菜式。
瑞安建業

瑞安建業有限公司（英文：SOCAM Development Limited，港交所：00983）係香港一間地產公司，1997年2月喺香港交易所掛牌。公司主要從事喺中國同香港資產管理、建築、水泥生產、地產發展同埋創業基金投資。
瑞安建業亦持有瑞安集團旗下嘅地產旗艦公司瑞安房地產有限公司嘅權益。
瑞安

瑞安係中國浙江溫州一個縣級市，總面積1481平方公里，人口142萬。
瑞寶章

上為瑞寶大綬章正章。右下為副章。左下為略綬。款同舊勲一等瑞寶章。
瑞寶章，日本勳章一類，家下日本寫為瑞宝章。一八八八年，明治廿一年設立。章初分八等，以數字表示，一等至大。自二〇〇三年，平成十五年打後，榮典制度改制，取消七八等，只分六等，兼且換上新名，依次為瑞寶大綬章、瑞寶重光章、瑞寶中綬章、瑞寶小綬章、瑞寶雙光章、瑞寶單光章。
日本勳章之中，瑞寶章至常頒。以勲章授與基準，頒畀成就傑出嘅人，按事難易繁簡、責任大細而分等。領域包括學校做研究、健康護理、社會福祉、從事危險業務、從事極大勞苦業務，以及改善傷殘人生活等等。另外亦包括國與地方管治及公共團體長年功績者。本身只限頒畀男人，而且做政府先有。一八九二年，明治廿五年，就推廣至平民。一九一九年，大正八年，頒畀女人都得。
瑞寶大綬章

上為瑞寶大綬章正章。右下為副章。左下為略綬。款同舊勲一等瑞寶章。
瑞寶大綬章，日本勳章之一，歸瑞寶章之下，為瑞寶章至高一級，日文寫成瑞宝大綬章。平成十五年，二〇〇三年，榮典制度改革之後所設立。相等於瑞寶章舊制勲一等。
個章款新舊制相同，取意自日本古寶。寶鏡為心，周圍大小珠十六粒，珠以綫相連。正章四方各有五綫，外長內短。副章大致相同，但射向八方。正章有綬，亦即彩帶，新制藍地雙橙黃間。綬下有鈕，款桐花葉，用以掛住正章。另外重有畧綬。
章以勲章授與基準頒發。當今所授之人，多數為中央省廳事務次官、檢事總長、特命全権大使、會計檢査院長、主要大學校長同經驗多者。未改制之前勲一等，好多時頒畀企業經營者，公司畀人叫做「瑞一企業」。不過改制後已經唔同咗，改為頒旭日章下之旭日大綬章。
灶頭

灶頭，又叫爐灶，或者就咁叫灶，係廚房入面煮食嘅地方，舊時要燒柴生火，而家通常用氣爐或者電爐。
灶君

灶君，又叫灶神，係中國神話入面管廚房同飲食嘅神。
灶神星

灶神星，即係小行星4 (符號：)，係太陽系小行星帶嘅一粒小行星，由德國天文學家歐伯斯喺1807年發現。個名嚟自古羅馬灶神維斯塔。
灰鸚鵡

灰鸚鵡（Psittacus erithacus）係新世界鸚鵡科灰鸚鵡屬嘅一種雀，主要分佈喺非洲中部。
灼眼嘅夏娜

《灼眼嘅夏娜》（灼眼のシャナ）係日本作家高橋彌七郎寫嘅小說，2002年到2012年連載，之後被改編成漫畫同動畫。
笠水母科

笠水母科（Olindiasidae）係水螅綱嘅淡水水母目下邊一個科。